CELEX: 32015L0653
Language: et
Date: 2015-04-24 00:00:00
Title: Komisjoni direktiiv (EL) 2015/653, 24. aprill 2015, millega muudetakse Euroopa Parlamendi ja nõukogu direktiivi 2006/126/EÜ juhilubade kohta (EMPs kohaldatav tekst)

25.4.2015   
               
               
                  ET
               
               
                  Euroopa Liidu Teataja
               
               
                  L 107/68
               
            KOMISJONI DIREKTIIV (EL) 2015/653,
      24. aprill 2015,
      millega muudetakse Euroopa Parlamendi ja nõukogu direktiivi 2006/126/EÜ juhilubade kohta
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 20. detsembri 2006. aasta direktiivi 2006/126/EÜ juhilubade kohta, (1) eriti selle artiklit 8,
      ning arvestades järgmist:
      
                  (1)
               
               
                  Tehnika ja teaduse arengut silmas pidades tuleks ajakohastada direktiivi 2006/126/EÜ I lisas esitatud koode ja alamkoode, eelkõige sõiduki ümberseadistamise ja puudega juhtidele ettenähtud tehnilise toetuse valdkonnas.
               
            
                  (2)
               
               
                  Selleks et võtta arvesse uusi tehnoloogiasuundumusi, peaksid kõnealused koodid ja allkoodid olema funktsionaalsed. Haldusmenetluste lihtsustamiseks tuleks mõned koodid ka välja jätta või liita teiste koodidega või tuleks neid lühendada.
               
            
                  (3)
               
               
                  Selleks et vähendada puudega juhtide koormust, peaks neil olema vajaduse korral võimalus juhtida tehniliselt ümberseadistamata sõidukit. Arvestades asjaolu, et tänapäevane sõidukitehnoloogia võimaldab käitada teatavaid tavasõidukeid piiratud jõuga, nt juhtimisel või pidurdamisel, ning selleks, et tagada juhtidele suurem valikuvabadus ja samal ajal sõiduki ohutu käitamine, tuleks kehtestada koodid, mis lubaksid juhtida sõidukeid, mis on kooskõlas maksimumjõuga, mida juht suudab tekitada.
               
            
                  (4)
               
               
                  Praegu meditsiiniliste näidustuste korral kohaldatavad koodid võivad olla asjakohased ka muudel maanteeohutusega seotud eesmärkidel, vähendades kõrge ohuastmega olukordade arvu, nt seoses algajate või eakamate juhtidega. Seega tuleks lisada ka jaotis kõnealuste piiratud kasutusvaldkonda käsitlevate koodide kohta.
               
            
                  (5)
               
               
                  Maanteeohutuse parandamiseks on mitu liikmesriiki kehtestanud või kavatsevad kehtestada programmi, mille kohaselt võivad sõidukijuhid sõita üksnes alkolukuga varustatud sõidukiga. Selleks et lihtsustada alkolukkude kasutuselevõttu ja heakskiitmist ning võtta arvesse soovitusi, mis on esitatud uuringus, milles käsitletakse alkolukkude kasutamist joobes sõidukijuhtimise ärahoidmiseks, (2) tuleks võtta kasutusele sellekohane ühtlustatud kood.
               
            
                  (6)
               
               
                  Kooskõlas liikmesriikide ja komisjoni 28. septembri 2011. aasta ühise poliitilise deklaratsiooniga selgitavate dokumentide kohta (3) kohustuvad liikmesriigid põhjendatud juhtudel lisama ülevõtmismeetmeid käsitlevale teatele ühe või mitu selgitavat dokumenti, milles selgitatakse seost direktiivi osade ja ülevõtvate siseriiklike õigusaktide vastavate osade vahel.
               
            
                  (7)
               
               
                  Seepärast tuleks direktiivi 2006/126/EÜ vastavalt muuta.
               
            
                  (8)
               
               
                  Käesoleva direktiiviga ettenähtud meetmed on kooskõlas juhilubade komitee arvamusega,
               
            ON VASTU VÕTNUD KÄESOLEVA DIREKTIIVI:
      Artikkel 1
      Direktiivi 2006/126/EÜ I lisa muudetakse vastavalt käesoleva direktiivi lisale.
      Artikkel 2
      1.   Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 1. jaanuariks 2017. Nad edastavad kõnealuste sätete teksti viivitamata komisjonile.
      Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
      2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste siseriiklike õigusnormide teksti.
      Artikkel 3
      Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
      Artikkel 4
      Käesolev direktiiv on adresseeritud liikmesriikidele.
      
         Brüssel, 24. aprill 2015
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 403, 30.12.2006, lk 18.
      
         (2)  Uuring, milles käsitletakse alkolukkude kasutamist joobes sõidukijuhtimise ärahoidmiseks, vt: http://ec.europa.eu/transport/road_safety/pdf/behavior/study_alcohol_interlock.pdf
      
         (3)  ELT C 369, 17.12.2011, lk 14.
      
         LISA
         Direktiivi 2006/126/EÜ I lisa 3. jaotises asendatakse juhiloa tagakülge käsitleva punkti a alapunkt 12 järgmisega:
         
            
                        „12.
                     
                     
                        lisateave/piirang(ud) koodina vastava kategooria juures.
                     
                  Koodid on järgmised:
            —   koodid 01–99: Euroopa Liidu ühtlustatud koodid
            JUHT (Meditsiinilised näidustused)
            
               01. Nägemist korrigeerivad ja/või kaitsvad vahendid
            
               01.01. Prillid
            
               01.02. Kontaktläätsed
            
               01.05. Päikesevari
            
               01.06. Prillid või kontaktläätsed
            
               01.07. Spetsiifiline optiline abivahend
            
               02. Kuuldeaparaat/suhtlemise abivahend
            
               03. Protees/ortoos
            
               03.01. Käeprotees/-ortoos
            
               03.02. Jalaprotees/-ortoos
            SÕIDUKI ÜMBERSEADISTUSED
            
               10. Ümberseadistatud käigukast
            
               10.02. Automaatne käiguvahetus
            
               10.04. Ümberseadistatud käigukang
            
               15. Ümberseadistatud sidur
            
               15.01. Ümberseadistatud siduripedaal
            
               15.02. Käsisidur
            
               15.03. Automaatsidur
            
               15.04. Siduripedaali lukustumise või rakendumise vältimise seade
            
               20. Ümberseadistatud pidurisüsteem
            
               20.01. Ümberseadistatud piduripedaal
            
               20.03. Vasakule jalale ümberseadistatud piduripedaal
            
               20.04. Liugmehhanismiga piduripedaal
            
               20.05. Kallutatav piduripedaal
            
               20.06. Käsisõidupidur
            
               20.07. Sõidupidur maksimumjõuga … N (*) (nt: 20.07(300N))
            
               20.09. Ümberseadistatud seisupidur
            
               20.12. Piduripedaali lukustumise või rakendumise vältimise seade
            
               20.13. Põlvega juhitav pidur
            
               20.14. Abiseadmega pidurisüsteem
            
               25. Ümberseadistatud aktseleraatorsüsteem
            
               25.01. Ümberseadistatud gaasipedaal
            
               25.03. Kallutatav gaasipedaal
            
               25.04. Käsigaas
            
               25.05. Põlvega juhitav gaasihoob
            
               25.06. Abiseadmega gaasihoob
            
               25.08. Vasakul asuv gaasipedaal
            
               25.09. Gaasipedaali lukustumise või rakendumise vältimise seade
            
               31. Ümberseadistatud pedaalid ja pedaalikaitseseadmed
            
               31.01. Lisapedaalikomplekt
            
               31.02. Pedaalid samal (või peaaegu samal) tasapinnal
            
               31.03. Gaasi- ja piduripedaali lukustumise või rakendumise vältimise seade juhuks, kui pedaale ei juhita jalaga
            
               31.04. Tõstetud põrand
            
               32. Ühendatud sõidupiduri- ja käsigaasisüsteem
            
               32.01. Ühe käega juhitav ühendatud sõidupiduri- ja käsigaasisüsteem
            
               32.02. Abiseadmega juhitav ühendatud sõidupiduri- ja käsigaasisüsteem
            
               33. Ühendatud sõidupiduri-, käsigaasi- ja juhtimissüsteem
            
               33.01. Ühe käega abiseadme abil juhitav ühendatud sõidupiduri-, käsigaasi- ja juhtimissüsteem
            
               33.02. Kahe käega abiseadme abil juhitav ühendatud sõidupiduri-, käsigaasi- ja juhtimissüsteem
            
               35. Ümberseadistatud juhtimisseadmed (tulelülitid, klaasipuhasti, helisignaal, suunatuled jms)
            
               35.02. Juhtimisseadme käsitsemine käsi rooliseadmelt eemaldamata
            
               35.03. Juhtimisseadme käsitsemine vasaku käega käsi rooliseadmelt eemaldamata
            
               35.04. Juhtimisseadme käsitsemine parema käega käsi rooliseadmelt eemaldamata
            
               35.05. Juhtimisseadme käsitsemine käsi rooliseadmelt ning gaasi- ja pidurimehhanismilt eemaldamata
            
               40. Ümberseadistatud juhtimisseadmed
            
               40.01. Tavajuhtimisseade maksimumjõuga … N (*) (nt: 40.01(140N))
            
               40.05. Ümberseadistatud rooliratas (suurendatud/jämedama segmendiga rooliratas, väiksema läbimõõduga rooliratas vms)
            
               40.06. Kohandatud asendis rooliratas
            
               40.09. Jalgadega juhtimine
            
               40.11. Rooliratta külge kinnitatav abiseade
            
               40.14. Ühe käega juhitav kohandatud asendis alternatiivjuhtimisseade
            
               40.15. Kahe käega juhitav kohandatud asendis alternatiivjuhtimisseade
            
               42. Ümberseadistatud külg-/tahavaatepeeglid
            
               42.01. Kohandatud tahavaatepeegel
            
               42.03. Salongis asuv täiendav külgpeegel
            
               42.05. Peegel pimeala nägemiseks
            
               43. Juhi istumisasend
            
               43.01. Juhiistme kõrgus normaalnähtavuse tagamiseks normaalkaugusel roolirattast ja pedaalidest
            
               43.02. Kehakujule kohandatud juhiiste
            
               43.03. Küljetoega juhiiste stabiilse asendi tagamiseks
            
               43.04. Käetoega juhiiste
            
               43.06. Kohandatud turvavöö
            
               43.07. Turvavöö stabiilse asendi tagamiseks
            
               44. Mootorratta ümberseadistused (alamkoodi kasutamine kohustuslik)
            
               44.01. Eraldi käsitsetav pidur
            
               44.02. Ümberseadistatud esirattapidur
            
               44.03. Ümberseadistatud tagarattapidur
            
               44.04. Ümberseadistatud gaasirull
            
               44.08. Istmekõrgus, mis võimaldab juhil istuvas asendis kaks jalga korraga teele asetada ning hoida mootorratast peatudes ja seistes tasakaalus.
            
               44.09. Esirattapidur maksimumjõuga … N (*) (nt: 44.09(140N))
            
               44.10. Tagarattapidur maksimumjõuga … N (*) (nt: 44.10(240 N))
            
               44.11. Ümberseadistatud jalatugi
            
               44.12. Ümberseadistatud käepide
            
               45. Üksnes külghaagisega mootorratas
            
               46. Üksnes kolmrattad
            
               47. Üksnes enama kui kahe rattaga sõidukid, mida juht ei pea hoidma tasakaalus käivitamise, seiskamise ega seisu ajal
            
               50. Üksnes konkreetne sõiduk/VIN-kood (valmistajatehase tähis)
            koodidega 01–44 koos kasutatavad täpsustavad tähed:
            
               a vasakul
            
               b paremal
            
               c käelaba
            
               d jalg
            
               e keskosa
            
               f käsi
            
               g pöial
            PIIRATUD KASUTUSEGA KOODID
            
               61. Sõit üksnes päevaajal (nt: üks tund pärast päikesetõusu ja üks tund enne päikeseloojangut)
            
               62. Sõit üksnes … km raadiuses loaomaniku elukohast või üksnes linna/piirkonna piires
            
               63. Sõit ilma kaassõitjata
            
               64. Sõit üksnes kiirusel kuni … km/h
            
               65. Juhtimine lubatud üksnes vähemalt sama kategooria juhiluba omava isiku saatel
            
               66. Ilma haagiseta
            
               67. Kiirteel sõitmine keelatud
            
               68. Alkoholi tarbimine keelatud
            
               69. Lubatud juhtida üksnes standardile EN 50436 vastava alkolukuga varustatud sõidukit Kehtivuse lõppkuupäeva märkimine vabatahtlik (nt: „69” või „69(1.1.2016)”)
            HALDUSKÜSIMUSED
            
               70. Vahetatud juhiluba nr …, väljaandja … (kolmanda riigi puhul EU/UN tähis; nt: 70.0123456789.NL)
            
               71. Juhiloa nr … duplikaat (kolmanda riigi puhul EU/tähis; nt: 71.987654321.HR)
            
               73. Üksnes B-kategooriasse kuuluvad neliratta-tüüpi mootorsõidukid (B1)
            
               78. Üksnes automaatkäiguvahetusega sõidukid
            
               79. […] Üksnes sõidukid, mis käesoleva direktiivi artikli 13 kohaldamisel vastavad sulgudes toodud näitajatele.
            
               79.01. Üksnes kaherattalised sõidukid (külghaagisega või ilma)
            
               79.02. Üksnes AM-kategooriasse kuuluvad kolmerattalised või kerged neliratta-tüüpi sõidukid
            
               79.03. Üksnes kolmrattad
            
               79.04. Üksnes kolmrattad koos haagisega, mille lubatud täismass ei ületa 750 kg
            
               79.05. A1-kategooria mootorrattad, mille võimsuse ja massi suhe ei ületa 0,1 kW/kg
            
               79.06. BE-kategooria sõidukid, kui haagise lubatud täismass ületab 3 500 kg
            
               80. Üksnes A-kategooria kolmratta juhiloa omanikud, kes on alla 24aastased
            
               81. Üksnes A-kategooria kaherattalise mootorsõiduki juhiloa omanikud, kes on alla 21aastased
            
               95. Kutseoskuse tunnistust omav juht, kes vastab direktiivis 2003/59/EÜ sätestatud kutseoskuste nõuetele kuni … (nt: 95(1.1.12))
            
               96. B-kategooria sõidukid koos haagisega, mille lubatud täismass ületab 750 kg, kui sellise autorongi lubatud täismass kokku ületab 3 500 kg, kuid ei ületa 4 250 kg
            
               97. Ei ole õigust juhtida nõukogu määruse (EMÜ) nr 3821/85 reguleerimisalasse kuuluvat C1-kategooria sõidukit (**).
            —   kood 100 ja sellele järgnevad koodid: riigisisesed koodid, mis kehtivad ainult juhiloa väljastanud liikmesriigi territooriumil.
            Kui kood kehtib kõigi kategooriate suhtes, mille jaoks luba on välja antud, võib selle trükkida 9., 10. ja 11. veergu.